****

**INFORMASJONSSKRIV 2020-2021 September 2020 Nr: 4**

**Covid – 19:**

UDIR har nå oppdaterte smittevernveilederne for barnehager og skoler med noen endringer:

* Barnehagens rolle ved utbrudd og smittesporing
* Oppfølging av sårbare barn
* Bruk av munnbind
* Ventilasjon og lufting
* Avstand mellom ansatte

[Se oppdaterte smittevernveiledere for barnehager og skoler.](https://urldefense.proofpoint.com/v2/url?u=https-3A__www.udir.no_kvalitet-2Dog-2Dkompetanse_sikkerhet-2Dog-2Dberedskap_informasjon-2Dom-2Dkoronaviruset_smittevernveileder_&d=DwMFAg&c=euGZstcaTDllvimEN8b7jXrwqOf-v5A_CdpgnVfiiMM&r=_8XbrIkTrq6lzGcK9aXtrXB7IEvgUSw-CT7XCnTMDQk&m=3fTuwKqs1EgpPwEhLQzZEdGzK0XbeAlph-RXp1gk6RY&s=l7lY0HImGFQxelwrd2Qgc03xeSCkZZahcYxeLdcPxRE&e=)

**Åpningstid i nåværende koronasituasjon**  
Vi viser til tidligere informasjon om åpningstider i barnehagen under koronasituasjonen, se tidligere [informasjonsskriv](https://www.nittedal.kommune.no/publisert-innhold/barnehage-og-skole/infosider-barnehage/for-ansatte-i-nittedalsbarnehagene/), særlig informasjonsskriv nr. 13. Vi viser også til Udirs hjemmesider om dette: [Barnehager – informasjon om koronasituasjonen](https://www.udir.no/kvalitet-og-kompetanse/sikkerhet-og-beredskap/informasjon-om-koronaviruset/barnehager-korona/).

Barnehagene følger for tiden gult nivå i trafikklysmodellen som betyr at hele avdelinger kan være samlet og at alle barn skal få et fulltidstilbud forutsatt at dette er i tråd med smittevernfaglig forsvarlig drift.

Hovedregelen er at barnehagebarn skal ha et ordinært tilbud gitt at det ikke finnes særlige forhold ved virksomheten som gjør at driften ikke kan oppfylle kravene i Covid-19-forskriften og veilederen om smittevern. Hvis barnehageeier likevel finner grunn til å redusere åpningstiden på grunn av smittevernhensyn er det de samme bestemmelsene som tidligere som gjelder. Det innebærer følgende:

* Hvis barnehagene reduserer åpningstiden, skal de likevel tilby barn av foreldre med kritisk samfunnsfunksjon og barn med særlige behov opphold utover den åpningstiden de har lagt opp til.
* Barnehageeier har plikt til aktivt å kartlegge og vurdere hvilke barn og unge som har særlige behov. Barn som får spesialpedagogisk hjelp skal uansett vurderes om de har et utvidet behov.
* Barnehageeiere må ha en forsvarlig saksbehandling av saker som gjelder søknad om utvidet tilbud. Barnehageeiere må underrette foreldre skriftlig om avslag på tilbud og om klageadgang.
* Avslag på utvidet tilbud kan påklages. Det er ett unntak fra klageretten og det gjelder på beslutningen om foresatte har samfunnskritisk stilling. Foreldre har imidlertid klagerett i de tilfeller de har samfunnskritisk stilling, men likevel ikke får innvilget utvidet tilbud til barnet.

Hvis barnehageeier opprettholder avslaget på søknaden etter klage sendes klagen til Nittedal kommune.

**Felles satsninger:**

|  |
| --- |
| Realisering av kvalitetsplan– **Med skrubbsår på knærne og stjerner i øynene 2019-2022.**  Barnehagen som lærende organisasjon  Innkalling til styrersamling og læringsgrupper 21.-23. oktober    GLL skjema- forberedelse til samlingen  Utkast til retningslinjer for læringsgruppene Er ment som et utgangspunkt og som dere kan tilpasse til egen gruppe.    **Inkluderende miljø** Når det gjelder forelesningen med Hedvig Montgomery 8.oktober kl. 19.00 vil dette blir streamet. Dere vil finne lenke til streamingen via Nittedal bibliotek sin facebook side. Flott om dere vil informere alle foresatte om dette. |

**Intern informasjon:**

Rettet utgave av prosedyre   
Prosedyre for risikovurdering –barnehageeiers oppfyllelse av plikter etter barnehageloven som ble sendt ut med info. skriv nr. 3 inneholdt feil oppramsing av eierpliktene. Dette er rettet i vedlagt utgave.



Åpen tid (med PPT og ressursteam)

Tilbakemeldingen på driftsmøte 10.09.om at telefonsamtale med en rådgiver fra PPT ikke var fullgod erstatning for åpen tid er nå drøftet med leder av PPT. Den løsningen var valgt fordi PPT hadde hatt en oppfatning av at ikke alle private barnehager hadde tilgang til Teams. Det er det nå avklart at alle barnehagene har. Åpen tid vil derfor fortsette som tidligere, men på Teams f.o.m. uke 41.

Helhetlig inkluderende spesialpedagogisk hjelp:  
Arbeidsgruppen i dette prosjektet har mottatt en egen e-post med informasjon om videre fremdrift. Det blir lagt opp til 4 samlinger frem til jul a`2 timer. Vi har stor forståelse for at det er meget krevende rammer ute i barnehagene i denne spesielle tiden, og har derfor lagt disse fra kl.15.00-17.00. Dersom det er flere styrere eller pedagogiske ledere som har lyst å være med er dere hjertelig velkommen. Vi vil også ha dette som tema på styrernettverksmøte 11.november.

**Hilsen Merethe, Thomas og Anette**

**Vedlegg:**

Innkalling til styrernettverkssamling 21.-23. oktober inkludert oversikt over inndeling og tidsplan for læringsgruppene.

GLL skjema  
Forslag til retningslinjer for læringsgruppene   
Prosedyre for risikovurdering –barnehageeiers oppfyllelse av plikter etter barnehageloven